CELEX ID: 32010D0793
Publication Date: 2010-12-20

Document:
KOMISIJOS SPRENDIMAS
2010 m. gruodžio 20 d.
kuriuo iš dalies keičiamas Sprendimas 2005/1/EB, leidžiantis naudoti tam tikrus kiaulių skerdenų klasifikavimo būdus Čekijos Respublikoje, dėl tokių karkasų pateikimo
(pranešta dokumentu Nr. C(2010) 9187)
(Tekstas autentiškas tik čekų kalba)
(2010/793/ES)
EUROPOS KOMISIJA,
atsižvelgdama į Sutartį dėl Europos Sąjungos veikimo,
atsižvelgdama į 2007 m. spalio 22 d. Tarybos reglamentą (EB) Nr. 1234/2007, nustatantį bendrą žemės ūkio rinkų organizavimą ir konkrečias tam tikriems žemės ūkio produktams taikomas nuostatas (Bendrą bendro žemės ūkio rinkų organizavimo reglamentą) (1), ypač į jo 43 straipsnio m punktą kartu su 4 straipsniu,
kadangi:
(1)
Komisijos sprendimu 2005/1/EB (2) Čekijoje buvo leista naudoti šešis kiaulių skerdenų klasifikavimo būdus.
(2)
2010 m. vasario 23 d. Čekija paprašė Komisijos suteikti leidimą numatyti, kad kiaulių skerdenos būtų pateiktos kitaip nei apibrėžta Reglamento (EB) Nr. 1234/2007 V priedo B skirsnio III punkto pirmoje dalyje.
(3)
Pagal Reglamento (EB) Nr. 1234/2007 V priedo B skirsnio III punkto antrą dalį, valstybėms narėms gali būti leidžiama numatyti, kad kiaulių skerdenos būtų pateikiamos kitaip, nei to punkto pirmoje pastraipoje apibrėžtas standartinis pateikimas, jeigu pateikimas pagal įprastą prekybinę praktiką jų teritorijoje skiriasi nuo standartinio pateikimo. Savo prašyme Čekija nurodė, kad jos teritorijoje pagal įprastą prekybinę praktiką skerdenos gali būti pateiktos su vidaus riebalais. Todėl toks pateikimas, kuris skiriasi nuo standartinio pateikimo, turėtų būti leistas Čekijoje.
(4)
Kad būtų galima nustatyti palyginamąsias kiaulių skerdenų kainas, į šį kitokį pateikimą turėtų būti atsižvelgiama koreguojant tokiais atvejais užregistruotą svorį pagal standartinio pakeitimo svorį.
(5)
Todėl Sprendimą 2005/1/EB reikėtų atitinkamai iš dalies pakeisti.
(6)
Šiame sprendime numatytos priemonės atitinka Bendro žemės ūkio rinkų organizavimo vadybos komiteto nuomonę,
PRIĖMĖ ŠĮ SPRENDIMĄ:
1 straipsnis
Direktyvoje 2005/1/EB įterpiamas 1a straipsnis:
„1a straipsnis
Nepaisant Reglamento (EB) Nr. 1234/2007 V priedo B skirsnio III punkto pirmoje dalyje nustatyto standartinio pateikimo, Čekijoje kiaulių skerdenos gali būti pateiktos su nepašalintais vidaus riebalais prieš jas sveriant ir klasifikuojant. Tokio pateikimo atveju užregistruotas šiltų skerdenų svoris koreguojamas taikant šią formulę:
šiltos skerdenos svoris = 1,65651 + 0,96139 × šiltos skerdenos su vidaus riebalais svoris.“
2 straipsnis
Šis sprendimas skirtas Čekijos Respublikai.
Priimta Briuselyje 2010 m. gruodžio 20 d.

EuroVoc Classification:
Level 1: 100161
100157
100146
100156
Level 2: 100258
100190
100278
100254
100249
Level 3: 1360
7816
5962
2737
4256
All Descriptors: 1374
1895
2560
5263
7816